b'\n_START_ARTICLE_\nIzbjeljivanje zubi\n_START_PARAGRAPH_\nIzbjeljivanje zubi je metoda vra\xc4\x87anja prirodne boje zuba ili izbjeljivanja ve\xc4\x87 postoje\xc4\x87e boje zuba. Da bi se vratila prirodna bjelina zubi mogu\xc4\x87e je ukloniti povr\xc5\xa1inske (vanjske) mrlje od napr. \xc4\x8daja, crnog vina i duhana, te kamenca. Ona se posti\xc5\xbee na na\xc4\x8din da se zubi o\xc4\x8diste kod stomatologa ili kod ku\xc4\x87e raznim metodama oralne higijene. Dugotrajan rezultat je vrlo te\xc5\xa1ko posti\xc4\x87i bez stru\xc4\x8dne intervencije._NEWLINE_Kako bi se izbijelila prirodna boja zubi potrebno je izbjeljivanje kod stomatologa. To je uobi\xc4\x8dajen postupak u estetskoj stomatologiji, za koji se koriste razne tehnike. Danas se na tr\xc5\xbei\xc5\xa1tu mogu na\xc4\x87i mnogi proizvodi koji se mogu koristiti u ku\xc4\x87nim metodama izbjeljivanja zubi. Tehnike koje se mogu primijeniti za izbjeljivanje uklju\xc4\x8duju izbjeljivanje trakama, olovkom, kori\xc5\xa1tenje gela za izbjeljivanje i lasersko izbjeljivanje zubi._NEWLINE_Za izbjeljivanje zubi uglavnom se koriste karbamid-peroksid ili vodikov peroksid. Postoje tvrdnje da je karbamid peroksid manje u\xc4\x8dinkovit od vodikovog peroksida, ali tako\xc4\x91er ima manje nuspojava. \xc4\x8ceste nuspojave izbjeljivanja zubi su pove\xc4\x87ana osjetljivost zuba i iritacija desni.\n_START_SECTION_\nMetode izbjeljivanja zubi\n_START_PARAGRAPH_\nMetode izbjeljivanja zubi uklju\xc4\x8duju izbjeljivanje zubi u ordinaciji (kod stomatologa) i tretmane koji pojedinac obavlja kod ku\xc4\x87e.\n_START_SECTION_\nIzbjeljivanje zubi u ordinaciji\n_START_PARAGRAPH_\nKao sredstva za izbjeljivanje zubi u ordinaciji koriste se vodikov peroksid ili karbamid peroksid koji se razgra\xc4\x91uju u ustima. Prije izbjeljivanja gelom, na zube se stavljaju tanke za\xc5\xa1titne folije kako bi se zubno meso za\xc5\xa1titilo od opeklina i iritacija._NEWLINE_Izbjeljivanje zubi ja naju\xc4\x8dinkovitije na \xc5\xbeu\xc4\x87kastim zubima, a najmanje na zubima sivkaste nijanse. Ukoliko pacijent na zubima ima o\xc5\xa1te\xc4\x87enu caklinu ili mrlje, izbjeljivanje ne\xc4\x87e biti u\xc4\x8dinkovito, jer to uvelike produ\xc5\xbeuje proces izbjeljivanja. Druga metoda koja se tako\xc4\x91er mo\xc5\xbee primijenti je premazivanje zubi s kompozitnim materijalom, te da se potom preko toga prije\xc4\x91e laserskim svjetlom.\n_START_SECTION_\nLasersko izbjeljivanje zubi\n_START_PARAGRAPH_\nKod laserskog izbjeljivanja zubi naj\xc4\x8de\xc5\xa1\xc4\x87e se koriste plazma luk, halogen ili LED laser. Istra\xc5\xbeivanja su pokazala da se je od ove tri metode izbjeljivanja naju\xc4\x8dinkovitijom pokazala ona sa halogenim svjetlom. Danas se uz pomo\xc4\x87 napredne tehnologije ve\xc4\x87ina izbjeljivanja zubi mo\xc5\xbee obaviti za od prilike pola sata do sat vremena prilikom jednog posjeta zubaru._NEWLINE_Prije tretmana zubno meso se mora za\xc5\xa1tititi sredstvima na bazi smole, kako se ne bi iziritiralo. Potom se pristupa laserskom izbjeljivanju koje uklju\xc4\x8duje kombinaciju premazivanja zubi vodikovim peroksidom i uporabu lasera. Upotreba laserskog svjetla tijekom izbjeljivanja pove\xc4\x87ava rizik osjetljivosti zuba i ne mo\xc5\xbee biti u\xc4\x8dinkovitija od metode izbjeljivanja zubi bez svijetla kada se koriste visoke koncentracije vodikovog peroksida.\n_START_SECTION_\nPaste za izbjeljivanje zubi\n_START_PARAGRAPH_\nZubne paste koje se reklamiraju kao paste za izbjeljivanje rijetko sadr\xc5\xbee karbamid-peroksid, vodikov peroksid ili neki drugu tvar za izbjeljivanje. Umjesto toga, one su \xc4\x8desto abrazivne (obi\xc4\x8dno u sebi sadr\xc5\xbee aluminij, kalcijev karbonat ili silicijev dioksid) koji imaju ulogu uklanjanja povr\xc5\xa1inskih mrlja sa zuba. Za razliku od izbjeljivanja laserom primjena zubnih pasta ne mijenja unutarnju boju zuba. Pretjerano ili dugoro\xc4\x8dno kori\xc5\xa1tenje abrazivnih zubnih pasta nije preporu\xc4\x8dljivo, jer mo\xc5\xbee izazvati stanjivanje sloja cakline i polako zatamnjenje izgleda zuba, kako dentinski sloj postaje izra\xc5\xbeeniji.\n_START_SECTION_\nIzbjeljivanje zubi kod ku\xc4\x87e\n_START_PARAGRAPH_\nKu\xc4\x87ne metode izbjeljivanja uklju\xc4\x8duju gelove, \xc5\xbevaka\xc4\x87e gume, vodice za ispiranje, zubne paste i trake za izbjeljivanje. Ve\xc4\x87ina proizvoda koji se koriste za izbjeljivanje kod ku\xc4\x87e su na bazi vodik peroksida ili karbamid peroksida. Iako postoje neki dokazi da takvi proizvodi imaju placebo u\xc4\x8dinak izbjeljivanja zubi, ti proizvodi su ipak sponzorirani i provedeni u prodaju. Ne postoje dokazi o u\xc4\x8dinkovitosti ili potencijalnim rizicima takvih proizvoda. Neki proizvodi daju rezultate u kratkom roku, \xc5\xa1to je povezano sa njihovim sastavom.\n_START_SECTION_\nPrirodne (alternativne) metode izbjeljivanja zubi\n_START_PARAGRAPH_\nJedna od alternativnih metoda izbjeljivanja zubi je izbjeljvanje sodom bikarbonom. Ova metoda se ne smije koristiti \xc4\x8desto, odnosno vi\xc5\xa1e od jednom tjedno, jer bi u suprotnom mogla o\xc5\xa1tetiti zubnu caklinu. Zubi se tako\xc4\x91er mogu izbjeliti jabu\xc4\x8dnom kiselinom. Za to se \xc4\x8desto koristi sok od zelene jabuke. S druge strane pretjerano konzumiranje kiselog pi\xc4\x87a \xc4\x87e polako o\xc5\xa1tetiti i stanjiti sloj zubne cakline, pri \xc4\x8demu \xc4\x87e se dentin vi\xc5\xa1e nadzirati \xc5\xa1to \xc4\x87e rezultirati tamnijom bojom zuba. Jedno je istra\xc5\xbeivanje pokazalao da jabu\xc4\x8dna kiselina nije ba\xc5\xa1 u\xc4\x8dinkovito sredstvo za izbjeljivanje zubi._NEWLINE_Mrkva, celer i jabuke mogu pripomo\xc4\x87i u izbjeljivanju zubi jer djeluju na pove\xc4\x87anje sline u ustima, \xc5\xa1to poti\xc4\x8de samo\xc4\x8di\xc5\xa1\xc4\x87enje zubi, i poma\xc5\xbee pri uklanjanju zubnih mrlja. Oni tako\xc4\x91er poma\xc5\xbeu i u odr\xc5\xbeavanju svje\xc5\xbeeg daha, jer ubijaju \xc5\xa1tetene bakterije u ustima.'